Ο Spider-Man της Γειτονιάς σας

Ο Spider-Man της Γειτονιάς σας (πρωτότυπος τίτλος: Your Friendly Neighborhood Spider-Man) είναι αμερικανική τηλεοπτική σειρά κινουμένων σχεδίων που δημιουργήθηκε από τον Τζεφ Τράμελ για την συνδρομητική υπηρεσία Disney+ και βασίζεται στον χαρακτήρα των Marvel Comics Spider-Man. Σε παραγωγή από την Marvel Studios Animation, είναι η 12η τηλεοπτική σειρά του Κινηματογραφικού Σύμπαντος της Marvel (MCU) από τη Marvel Studios και ακολουθεί την ιστορία προέλευσης του Πίτερ Πάρκερ και τα πρώτα του βήματα ως Spider-Man. Η σειρά διαδραματίζεται σε ένα εναλλακτικό χρονολόγιο όπου ο Πάρκερ έχει καθοδηγητή τον Νόρμαν Όσμπορν αντί τον Τόνι Σταρκ. Ο Τράμελ είναι ο κύριος συγγραφέας.

Ο Χάντσον Θέιμς πρωταγωνιστεί ως ο Πάρκερ, επαναλαμβάνοντας τον ρόλο του από τη σειρά κινουμένων σχεδίων What If...? (2021–2024), πλαισιωμένος από τους Κόλμαν Ντομίνγκο, Γιουτζίν Μπερντ, Γκρέις Σονγκ, Ζενό Ρόμπινσον, Χιου Ντάνσι, Τσάρλι Κοξ, Κάρι Γουόλγκρεν και Πολ Φ. Τόμπκινς. Το Disney+ ανακοίνωσε τη σειρά ως Spider-Man: Freshman Year τον Νοέμβριο του 2021, με τον Τράμελ να συμμετέχει ήδη. Αρχικά θα τοποθετούταν στο κύριο χρονολόγιο του MCU αλλά η δημιουργική ομάδα το βρήκε πολύ πιεστικό και αποφάσισε να το μετακινήσει σε εναλλακτικό χρονολόγιο, επιτρέποντας στη σειρά να εξερευνήσει γνώριμες ιδέες και χαρακτήρες με καινούριους τρόπους. Ο τίτλος άλλαξε τον Δεκέμβριο του 2024. Τα κινούμενα σχέδια της σειράς, τα οποία δημιουργήθηκαν από τις Polygon Pictures και CGCG, Inc., αποτελούν φόρο τιμής στα σχέδια των πρώτων κόμικ The Amazing Spider-Man από τους Στιβ Ντίτκο και Τζον Ρομίτα Σίνιορ.

Ο Spider-Man της Γειτονιάς σας έκανε πρεμιέρα με δύο επεισόδια στις 29 Ιανουαρίου 2025 στο Disney+, με τα υπόλοιπα επεισόδια να κυκλοφορούν εβδομαδιαία σε ομάδες μέχρι τις 19 Φεβρουαρίου, ως μέρος της Φάσης Πέντε του MCU. Ο δεύτερος κύκλος είναι προγραμματισμένος να κυκλοφορήσει το 2026 ως μέρος της Φάσης Έξι, με έναν τρίτο να βρίσκεται σε ανάπτυξη.

 Παραπομπές 

 Εξωτερικοί σύνδεσμοι 

  στο Marvel.com


Κατηγορία:Spider-Man (τηλεοπτικές σειρές)
Κατηγορία:Spider-Man (σειρά ταινιών, 2017)
Κατηγορία:Τηλεοπτικές σειρές πρίκουελ
Κατηγορία:Τηλεοπτικές σειρές της Πέμπτης Φάσης του Κινηματογραφικού Σύμπαντος της Marvel
Κατηγορία:Τηλεοπτικές σειρές της Έκτης Φάσης του Κινηματογραφικού Σύμπαντος της Marvel